# Petar Sučić

Petar Sučić|  |
| Lični podaci |
| Datum rođenja | 25. listopada 2003.  (2003-10-25) |
| Mjesto rođenja |  Livno, Bosna i Hercegovina |
| Državljanstvo |  bosanskohercegovačko  hrvatsko |
| Visina | 1.83 m |
| Pozicija | vezni igrač |
| Informacija o klubu |
| Trenutni klub |  Inter Milan |
| Broj na dresu | 8 |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 2022 – 2025 |  Dinamo Zagreb | 51 (6) |
| 2022 – 2023 | →  Zrinjski Mostar | 27 (0) |
| 2025 – |  Inter Milan | 34 (2) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 2024 – |  Hrvatska | 20 (2) |

 |
| \* Nastupi i golovi u profesionalnim klubovima koji se računaju samo za službene utakmice i tačni su do 27.6.2026.  |

**Petar Sučić** (Livno, 25. listopada 2003.) hrvatski nogometaš i reprezentativac koji igra na poziciji defenzivnog veznog. Trenutačno igra za Inter Milan.

## Klupska karijera

### Rana karijera

Nogometom se počeo baviti sa devet godina u školi nogometa Sport Prevent iz Bugojna. Potom je prešao u Iskru iz istog grada, a kasnije u Zrinjski Mostar.

### Dinamo Zagreb II

Tijekom zime s 2021. na 2022. Sučić je iz Zrinjskog prešao u Dinamo Zagreb II za iznos od 200 tisuća eura. Za drugu momčad Dinama debitirao je 13. veljače 2022. u utakmici 2. HNL protiv Bijelog Brda koje je izgubilo susret 2:0.

### Zrinjski Mostar (posudba)

Tijekom sezone 2022./23. Sučić je bio posuđen Zrinjskom. Za Zrinjski je debitirao 6. srpnja 2022. u kvalifikacijskoj utakmici za UEFA Ligu prvaka protiv tiraspolskog Sheriffa s kojim je Zrinjski igrao 0:0. U Premijer ligi debitirao je 24. srpnja kada je Zrinjski izgubio 1:2 od Željezničara. Svoju prvu utakmicu u kupu odigrao je 19. veljače 2023. kada su Laktaši bili poraženi 4:0 u osmini finala. Sa Zrinjskim je osvojio ligu i kup.

### Dinamo Zagreb

Za prvu momčad Dinama debitirao je 24. lipnja 2023. u prijateljskoj utakmici protiv Dugog Sela koje je poraženo s minimalnih 0:1. Za prvu momčad službeno je debitirao 15. srpnja u utakmici Hrvatskog nogometnog superkupa u kojoj je Dinamo Zagreb dobio Hajduk Split 1:0. U HNL-u je debitirao šest dana kasnije kada je Dinamo izgubio 1:2 od istog protivnika. Prvi gol u dresu Dinama postigao je 17. ožujka 2024. u utakmici HNL-a protiv Rudeša koja je završila 0:3. Postigao je gol na svom debiju u UEFA Ligi prvaka i to protiv Monaca s kojim je Dinamo 2. listopada igrao 2:2. Ostvario je gol i asistenciju 10. svibnja 2025. u ligaškoj utakmici protiv Slaven Belupa kojeg je Dinamo pobijedio 5:0. Svoju posljednju utakmicu za Dinamo odigrao je 25. svibnja kada je postigao gol za konačnih 1:0 protiv Varaždina u posljednjem kolu HNL. Za Dinamo Zagreb postigao je 9 golova i 11 asistencija u 75 službenih nastupa.

### Inter Milan

Sučić je 4. lipnja 2025. prešao iz Dinama u Inter Milan za iznos od 14 milijuna eura. Debitirao je 17. lipnja u utakmici Svjetskog klupskog prvenstva protiv Monterreyja koja je završila 1:1. U Serie A debitirao je 25. kolovoza kada je Torino poražen s visokih 5:0. Prvi klupski pogodak postigao je 29. listopada u ligaškoj utakmici protiv Fiorentine koju je Inter Milan pobijedio 3:0. Prvijenac u UEFA Ligi prvaka postigao je 20. siječnja 2026. kada je Inter izgubio 1:3 od Arsenala. Ostvario je pogodak i dvije asistencije u uzvratnoj polufinalnoj utakmici kupa u kojoj je Como izgubio 3:2.

## Reprezentativna karijera

Sučić je do sada nastupao za reprezentacije Bosne i Hercegovine do 19 i 21 godine..

Dana 20. ožujka 2024. FIFA je odobrila Sučićev zahtjev za promjenu sportskog državljanstva iz bosanskohercegovačkog u hrvatsko.

Za hrvatsku reprezentaciju debitirao je 5. rujna 2024. u utakmici UEFA Lige nacija 2024./25. protiv Portugala u kojoj je Hrvatska izgubila 2:1. U istom je natjecanju 15. listopada Hrvatska igrala 3:3 s Poljskom. Tada je u 24. minuti Sučiću za prvijenac u reprezentaciji asistirao njegov klupski suigrač u Dinamu Martin Baturina za 1:2, a Baturina je dvije minute kasnije postigao svoj prvi pogodak za reprezentaciju i to na asistenciju Sučića.

Na utakmici protiv UEFA Lige nacija protiv Francuske 23. ožujka 2026. s pretrčanih 17.493 metara postavio je rekord hrvatske reprezentacije po pretrčanoj udaljenosti u jednoj utakmici, srušivši rekord Marcela Brozovića.

## Osobni život

Iako rođen u Livnu, njegova je obitelj iz Kandije kod Bugojna gdje je i odrastao.

Njegov bratić Luka Sučić također je nogometaš.

## Priznanja

### Klupska

Zrinjski Mostar
* Premijer liga **(1):** 2022./23.
* Nogometni kup Bosne i Hercegovine **(1):** 2022./23.

Dinamo Zagreb
* HNL **(1):** 2023./24.
* Hrvatski nogometni kup **(1):** 2023./24.
* Hrvatski nogometni superkup **(1):** 2023.

Inter Milan
* Serie A **(1):** 2025./26.
* Coppa Italia **(1):** 2025./26.

## Reference

## Vanjske veze

* Profil, Transfermarkt